‘จีสตีล’ยกหุ้นขายมิตตัล
จีสตีลจีเจสตีล เดินหน้าสะสางหนี้ GSTEEL เพิ่มทุนล็อตโตขายเจ้าหนี้อาเซลอร์ มิตตัล แลกรับความช่วยเหลือ
11 ส.ค. 2554

จีสตีลจีเจสตีล เดินหน้าสะสางหนี้ GSTEEL เพิ่มทุนล็อตโตขายเจ้าหนี้อาเซลอร์ มิตตัล แลกรับความช่วยเหลือ
คณะกรรมการบริษัท จีสตีล (GSTEEL) มีมติให้เพิ่มทุนจดทะเบียนจากจำนวน 16,481,695,198 บาท เป็น 29,798,589,773 บาท โดยการออกหุ้นใหม่จำนวน 13,316,894,575 หุ้น จัดสรรให้เจ้าหนี้ตามโครงการแปลงหนี้เป็นทุน ได้แก่ Kwang Sogo จำนวน 850,032,300 หุ้น หุ้นละ 0.63 บาท เพื่อถือหุ้นเพิ่มจาก 0.91% เป็น 3.36% และจัดสรรหุ้นให้ Pacific Harbor 546,862,275 หุ้น หุ้นละ 1 บาท จะถือหุ้นในสัดส่วน 1.84% 
นอกจากนี้ จัดสรรให้แก่ อาเซลอร์ มิตตัล เนเธอร์แลนด์ บีวี (AM) ไม่เกิน 11,920 ล้านหุ้น หุ้นละไม่ต่ำกว่า 0.63 บาท ทำให้ถือหุ้นไม่น้อยกว่า 40% 
ทั้งนี้ การขายหุ้นดังกล่าว และการรับความช่วยเหลือจาก AM จะต้องได้รับความเห็นชอบจากที่ประชุมผู้ถือหุ้น โดยจะต้องได้รับคะแนนเสียงไม่น้อยกว่า 3 ใน 4 ซึ่งกำหนดการประชุมในวันที่ 19 ก.ค.นี้ 
สำหรับวัตถุประสงค์ของการขายหุ้น AM ได้เสนอความช่วยเหลือให้แก่บริษัทในรูปแบบของการเพิ่มเงินลงทุนให้แก่บริษัท และบริษัท โอเรียลทัล แอ็กเซส (OA) แปลงหนี้เป็นหุ้นเพิ่มทุนให้บริษัท จีเจสตีล (GJS) ช่วยฟื้นฟูทั้งสองบริษัท เนื่องจากมีเงินทุนหมุนเวียนของกิจการ และสามารถรักษาระดับเงินลงทุนเกี่ยวกับกำลังการผลิตเพื่อรองรับการขยายงานในอนาคต ทำให้มีกำไรและผลประกอบการดีขึ้น สร้างความมั่งคั่งของบริษัทและผู้ถือหุ้นของบริษัทในระยะยาว
บริษัท AM จะให้ความช่วยเหลือบริษัท มีสัญญา 10 ปี และสามารถต่อสัญญาได้อีก 10 ปี คิดค่าบริการ 2% จากยอดขายทั้งหมดตามงบการเงินรวม (รวมภาษีมูลค่าเพิ่ม) แต่ไม่เกิน 1,310.15 ล้านบาท หรือเท่ากับ 26,203.20 ล้านบาท ตลอด 20 ปี 
นอกจากนี้ บริษัทยังรับความช่วยเหลือทางการเงิน โดยได้รับวงเงินกู้ยืมจำนวน 15,305.50 ล้านบาท เป็นระยะเวลา 5 ปี อัตราดอกเบี้ย 12% ต่อปี มีค่าธรรมเนียมผูกพันเงินกู้ 2% ต่อปี
ด้าน GJS เพิ่มทุนให้กับบริษัท จีสตีล และบริษัท โอเรียลทัล แอ็กเซส จำนวน 21,854,166,667 หุ้น ในราคาหุ้นละ 0.24 บาท จากมูลค่าหุ้นที่ตราไว้หุ้นละ 0.69 บาท